CELEX: 52008PC0431
Language: da
Date: 2008-07-07
Title: Forslag til Rådets forordning om ændring af forordning (EF) nr. 3/2008 om oplysningskampagner og salgsfremstød for landbrugsprodukter på det indre marked og i tredjelande

Vigtig juridisk meddelelse

|

52008PC0431

Forslag til Rådets forordning om ændring af forordning (EF) nr. 3/2008 om oplysningskampagner og salgsfremstød for landbrugsprodukter på det indre marked og i tredjelande  /* KOM/2008/0431 endelig udg. - CNS 2008/0131 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 7.7.2008KOM(2008) 431 endelig2008/0131 (CNS)Forslag tilRÅDETS FORORDNINGom ændring af forordning (EF) nr. 3/2008 om oplysningskampagner og salgsfremstød for landbrugsprodukter på det indre marked og i tredjelande(forelagt af Kommissionen)Ved Rådets forordning (EF) nr. 3/2008 af 17. december 2007 om oplysningskampagner og salgsfremstød for landbrugsprodukter på det indre marked og i tredjelande omarbejdes forordning (EF) nr. 2702/1999 og (EF) nr. 2826/2000 og samles i én forordning.Dermed er de administrative procedurer i forbindelse med denne politik blevet betydeligt reduceret og forenklet, fordi der nu kun er et fælles regelsæt, som har gjort det lettere at få adgang til og deltage i ordningen.Der er dog stadig muligheder for at forbedre reglerne, således at medlemsstaterne bliver bemyndiget til at udarbejde et relevant program, hvis der ikke er nogen forslagsstillende organisationer, der ønsker at forelægge programmer, som skal gennemføres i tredjelande. Programmer, der er udarbejdet af medlemsstaterne, kan omfatte en eller flere oplysningskampagner, jf. artikel 2, litra a), b) og c), i forordning (EF) nr. 3/2008.Med denne ændring får medlemsstaterne mulighed for at udvide anvendelsesområdet for de tiltag, der skal indgå i disse programmer, og vil også kunne indhente hjælp fra internationale organisationer til at gennemføre dem, især når det drejer sig om programmer for salgsfremstød for olivenolie og spiseoliven i tredjelande.Forslaget har ingen finansielle virkninger for Den Europæiske Unions budget.2008/0131 (CNS)Forslag tilRÅDETS FORORDNINGom ændring af forordning (EF) nr. 3/2008 om oplysningskampagner og salgsfremstød for landbrugsprodukter på det indre marked og i tredjelandeRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 36 og 37,under henvisning til forslag fra Kommissionen,under henvisning til udtalelse fra Europa-Parlamentet, ogud fra følgende betragtninger:(1) De fælles rammebestemmelser, som blev indført ved Rådets forordning (EF) nr. 3/2008[1], har gjort det lettere at få adgang til og deltage i ordningen for salgsfremstød for landbrugsprodukter. De fælles rammebestemmelser har også betydet, at de administrative procedurer til gennemførelse af politikken på dette område er blevet betydeligt reduceret og forenklet.(2) Hvis der ikke er forelagt nogen programmer til gennemførelse på det indre marked, har medlemsstaterne ifølge artikel 9 i forordning (EF) nr. 3/2008 mulighed for at udarbejde et program. Er der ingen forslagsstillende organisationer, der ønsker at forelægge programmer, som skal gennemføres i tredjelande, for en eller flere af de oplysningskampagner, der er nævnt i artikel 2, stk. 1, litra a), b) og c), i nævnte forordning, bør medlemsstaterne bemyndiges til at udarbejde et relevant program.(3) Medlemsstaterne bør især have mulighed for at udvide anvendelsesområdet for de tiltag, der skal indgå i disse programmer, og bør endog kunne indhente hjælp fra internationale organisationer til at gennemføre dem, især når det drejer sig om programmer for salgsfremstød for olivenolie og spiseoliven i tredjelande.(4) Forordning (EF) nr. 3/2008 bør derfor ændres i overensstemmelse hermed -UDSTEDT FØLGENDE FORORDNING:Artikel 1Artikel 9 i forordning (EF) nr. 3/2008 affattes således:"Artikel 9 Procedure, der skal følges, hvis der ikke forelægges oplysningsprogrammer for det indre marked eller tredjelande1. Er der ikke forelagt nogen programmer til gennemførelse på det indre marked, jf. artikel 6, stk. 1, for en eller flere af de oplysningskampagner, der er nævnt i artikel 2, stk. 1, litra b), fastsætter hver medlemsstat på grundlag af de retningslinjer, der er omhandlet i artikel 5, stk. 1, et program og dertil hørende udbudsbetingelser og udvælger efter offentligt udbud det organ, der skal gennemføre det program, som medlemsstaten forpligter sig til at medfinansiere.2. Er der ikke forelagt nogen programmer til gennemførelse i tredjelande, jf. artikel 6, stk. 1, for en eller flere af de oplysningskampagner, der er nævnt i artikel 2, stk. 1, litra a), b), og c), fastsætter hver medlemsstat på grundlag af de retningslinjer, der er omhandlet i artikel 5, stk. 2, et program og dertil hørende udbudsbetingelser og udvælger efter offentligt udbud det organ, der skal gennemføre det program, som medlemsstaten forpligter sig til at medfinansiere.Det organ, der skal gennemføre det program, som medlemsstaten i sidste ende udvælger, kan være en international organisation, især hvis programmet vedrører salgsfremstød for olivenolie og spiseoliven i tredjelande.3. Medlemsstaterne forelægger Kommissionen det program, der er valgt i henhold til stk. 1 og 2, med en begrundet udtalelse om:a) at programmet er formålstjenligtb) at programmet og det foreslåede organ er i overensstemmelse med denne forordning og eventuelt retningslinjernec) programmets forhold mellem kvalitet og pris.d) hvorfor organet er valgt til at gennemføre programmet.4. Med henblik på Kommissionens gennemgang af programmerne finder artikel 7, stk. 2, og artikel 8, stk. 1, anvendelse.5. Efter proceduren i artikel 16, stk. 2, kan Kommissionen fastsætte minimums- eller maksimumsgrænser for de faktiske omkostninger ved de programmer, der forelægges i henhold til nærværende artikels stk. 3. Disse omkostningsgrænser kan differentieres efter programmernes art. Kriterierne herfor kan fastlægges efter proceduren i artikel 16, stk. 2."Artikel 2Denne forordning træder i kraft på syvendedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles,På Rådets vegneFormand [1] EUT L 3 af 5.1.2008, s. 1